《古诗六章送王君冕归陕西 其五》
元代·黄清老

少年处山谷，壮岁游京师。性本猿鹤群，焉能牛马驰。

曩有采薪忧，挂冠愿为医。近得圣贤心，读书甘如饴。

习贯已成癖，岂无君子知。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。